
Projektā ”P. VALDENA IELAS 3 TELPU PĀRPLĀNOŠANA ĶĪMIJAS TEHNOLOĢIJAS PAMATPROCESU UN APARĀTU LABORATORIJAS VAJADZĪBĀM” tehniskā projekta sadaļā “Tehnoloģijas” paredzēt tehnoloģisko iekārtu pieslēgumu vietas un gāzu apgādi. Gāzu sistēmas projekts izstrādāts atbilstoši Pasūtītāja norādēm un būves arhitektūras rasējumiem. 
“P. VALDENA IELAS 3 TELPU PĀRPLĀNOŠANA ĶĪMIJAS TEHNOLOĢIJAS PAMATPROCESU UN APARĀTU LABORATORIJAS VAJADZĪBĀM” projekta ietvaros izstrādāt:
· Laboratorijas tehnoloģisko pieslēgumu plānu;
· Saspiestā gaisa cauruļvadu sistēmu;
· Ogļskābās gāzes cauruļvadu sistēmu.

Projekta sadaļa izstrādāta saskaņā ar šādiem standartiem:
· MK not. Nr. 518 "Spiedieniekārtu kompleksu tehniskās uzraudzības kārtība";
· MK not. Nr. 359 "Darba aizsardzības prasības darba vietās";
· MK not. Nr. 238 "Ugunsdrošības noteikumi";
· LVS EN 1057:2000 A "Varš un vara sakausējumi";
· ISO 8573-1:2010 "Saspiestais gaiss".

Projektā ir paredzēta laboratorija ar mobilām laboratorijas iekārtām, kur ir iespējams mainīt iekārtu novietojumu, jo pamatā visas iekārtas ir pārvietojamas. Tāpēc pieslēguma vietām jābūt maksimāli universālām.
Iekārtas, kas nav pārvietojamas ir velkmes skapis un laboratorijas iekārta, no kuras eksperimenta laikā izdalās oksidējošas un sprādzienbīstamas gāzes. Šai iekārtai jāatrodas zem 1500 x 1000mm nosūces kupola.
Telpu risinājums ar daļēju starpsienu būtiski ierobežo iekārtu izvietojumu universālajam variantam. Tāpēc pie daļējām starpsienām paredzētas papildus komunikācijas.
Telpā būs lieli siltuma un mitruma izdalījumi no laboratorijas iekārtām, jo vairumā iekārtu ir dažādu veidu sildītāji (tai skaitā ūdens sildītāji). Tāpēc orientējoši 80% no iekārtu jaudas darba procesā tiks pārvērstas siltuma jaudā. Tie orientējoši varētu būt 50kW.
Tad, kad notiek laboratorijas darbi, visas iekārtas tiek darbinātas, tātad vienlaicības koeficients ir K=1. Kad laboratorijas darbi nenotiek un vasaras brīvlaikā koeficients ir K=0.
Kad notiek laboratorijas darbi telpā max var atrasties 18 studenti  un 2 pasniedzēji.
Vienai vai divām Iekārtām tiks izmantots CO2, kas nonāks telpā. Vēlams CO2 sensors noplūdes daļā svaiga gaisa pieplūdes regulācijai.
No laboratorijas ventilācijas vadības bloka paredzēts regulēt telpas temperatūru un mitrumu, kā arī pārslēgt ventilācijas režīmus no maksimālā, kad darbojas visas laboratorijas iekārtas, uz minimālo, kad nedarbojas iekārtas un laboratorijā nav cilvēku.
Atsevišķa ventilācija jāparedz no velkmes skapja un nosūces kupola.                                                            
Apgaismojums 500 lx.
Elektrības pieslēgumi atbilstoši pasūtītāja norādēm.
Papildus katrā pieslēguma vietā 2 zemējuma ligzdas un viena 230V UPS ligzda
Pieslēgvietas grīdā hermētiskās grīdas kastēs, kas paredzētas pietiekoši lielai slodzei.
Jāņem vērā, ka iekārtas ir uz nelieliem riteņiem telpā spiediens uz grīdas virsmas var sasniegt 90 kg/cm².
Ūdens un kanalizācijas pieslēguma vietas paredzētas vairāku laboratorijas iekārtu pieslēgumam. Lai varētu ērti savākt uz grīdas nolijušo ūdeni, telpā paredzēti divi trapi.
Vairākām laboratorijas iekārtām ir nepieciešams saspiestai gaiss un CO2 gāze. CO2 balonu paredzēts novietot atsevišķā mazā telpā, kura aprīkota ar O2 koncentrācijas mērītāju. Sistēma dos trauksmi, ja būs CO2 noplūdes un skābekļa koncentrācija telpā nokritīs zem ieregulētā līmeņa. Balonam paredzēts atbilstošs stiprinājums pie sienas.
Saspiestā gaisa ražošanai paredzēts bezeļļas klusinātais skrūves kompresors, jo kompresors atradīsies blakus laboratorijai.
Laboratorijas gāzu vara cauruļvadus montēt virs apmetuma un lodējuma vietas (visus cauruļvadus) nokrāsot.
Pirms nodošanas veikt labaratorijas gāzu sistēmas pārbaudi uz izturību ar 15 bar spiedienu un 24 stundu hermētiskuma testu.

